बंगला खाली करने की सबसे पहले इच्छा जताने वाले पूर्व मुख्यमंत्री राजनाथ सिंह ने इसे खाली करने में भी बाजी मार ली है. राजनाथ के निर्देश पर कर्मचारियों ने बंगले का सामान उनके गोमतीनगर के विपुलखंड स्थित बंगले 3/206 में शिफ्ट करना शुरू कर दिया. इससे पहले शनिवार को इस बंगले में सफाई व पेंटिंग का काम युद्धस्तर पर शुरू किया गया था. जिसे रविवार शाम पूरा कर लिया गया. पेंटिंग पूरी होने के बाद हाफ डाला में लोड कर सामान इस बंगले में शिफ्टिंग का काम शुरू कर दिया गया. बताया जा रहा है कि राजनाथ के बंगले का पूरा सामान दो से तीन दिन में पूरी तरह शिफ्ट कर पुराने बंगले को खाली कर दिया जाएगा.